b'\n_START_ARTICLE_\nLatica Ani\xc4\x87\n_START_PARAGRAPH_\nLatica Ani\xc4\x87 (1994.), hrvatska komorna glazbenica\n_START_SECTION_\n\xc5\xbdivotopis\n_START_PARAGRAPH_\nPo\xc4\x8dela je u\xc4\x8diti violon\xc4\x8delo kod Mihovila Karuze kao sedmogodi\xc5\xa1njakinja. Aktivno je sudjelovala na majstorskim te\xc4\x8dajevima me\xc4\x91unarodno priznatih violon\xc4\x8delista i pedagoga, kao \xc5\xa1to su Mikl\xc3\xb3s Per\xc3\xa9nyi, J\xc3\xa9r\xc3\xb4me Pernoo, L\xc3\xa1szl\xc3\xb3 Feny\xc3\xb6, Jens Peter Maintz, Wolfgang Emanuel Schmidt, Gary Hoffman i drugi, a kao stipendistica zaklade Musik und Jugend poha\xc4\x91ala je seminare Valtera De\xc5\xa1palja na Muzi\xc4\x8dkoj akademiji u Lihten\xc5\xa1tajnu. Nakon studija na akademiji u Lihten\xc5\xa1tajnu i diplome na Muzi\xc4\x8dkoj akademiji u Zagrebu, u klasi Valtera De\xc5\xa1palja 2016., nastavlja usavr\xc5\xa1avanje u razredu Raphaela Merlina na Conservatoire \xc3\xa0 rayonnement r\xc3\xa9gional in Boulogne-Billancourt u Parizu. Kao solistica nastupila je uz Stuttgartski komorni orkestar, Filharmoniju iz Plevena, Zagreba\xc4\x8dku filharmoniju, Simfonijski orkestar Hrvatske radiotelevizije, Zagreba\xc4\x8dke soliste, Dubrova\xc4\x8dki simfonijski orkestar i Splitski komorni orkestar. Kao komorna glazbenica sura\xc4\x91ivala je sa \xc4\x8dlanovima ansambala kao \xc5\xa1to su kvarteti \xc3\x89b\xc3\xa8ne i Kuss. Solisti\xc4\x8dke recitale odr\xc5\xbeala je u Austriji, Njema\xc4\x8dkoj, Francuskoj, Portugalu, Lihten\xc5\xa1tajnu i \xc5\xa0vicarskoj, nastupaju\xc4\x87i na me\xc4\x91unarodnim glazbenim festivalima poput Next Generation Festival u \xc5\xa0vicarskoj, Sommerliche Musiktage u njema\xc4\x8dkom Hitzackeru te Festivala Katja Popova u Bugarskoj. (MIC, 2017.)'